钦定古今图书集成/明伦汇编/交谊典/第056卷 > 《唐风蟋蟀三章》
## 钦定古今图书集成/明伦汇编/交谊典/第056卷 > 《唐风蟋蟀三章》

唐俗勤俭，故其民间终岁勤苦，不敢少休，及其岁晚务闲之时，乃敢相与燕饮为乐。

《蟋蟀》在堂，“岁聿其莫。今我不乐，日月其除。无已大康，
职思其居。好乐无荒，良士瞿瞿。”

《蟋蟀》在堂，“岁聿其逝。今我不乐，日月其迈。无已大康，
职思其外。好乐无荒，良士蹶蹶。”

《蟋蟀》在堂，“役车其休。今我不乐，日月其慆。无已大康，
职思其忧。好乐无荒，良士休休。”